bluuebunny/crossref_metadata_2025 huggingface dataset:
Natura-eremu babestuen balorazio ekonomikoa Euskal Herrian: berrikusketa bibliografiko bat
Authors: Etxano Gandariasbeitia Iker
Published: December 2019

Ingurumen-ondasun eta zerbitzuen gaineko balorazio ekonomikoa ebaluazio-tresna erabilgarri gisa azal daiteke, bereziki natura-eremu babestuen (NEB) politikak gero eta garrantzi handiagoa eskuratzen duen testuinguruetan. Nahiz eta NEBen gaineko balorazio ekonomikoak tradizio luzea duen, Euskal Herriko NEBen gain egindakoak oraintsukoak dira. Artikulu honek balorazio ekonomiko horiek jasotzen dituzten ikerlanen berrikusketa bibliografikoa egiten du. Egindako azterketak disparekotasun nabarmena azaltzen du emaitzei dagokienez, zeinak neurri handian balorazio-ariketetan definitutako ingurumen-ondasun eta erabilitako metodologien menpe dauden. Horrekin batera, NEBen izendatze eta garapenean arrazoi ekonomikoez gain beste era batzuetako arrazoiak kontuan hartzeko beharra ere azpimarratzen da.
Ikaskuntza pertzeptiboa: aldibereko aurre-esposizioaren efektua
Authors: Arriola Garikano Naiara , Perez Tejada Joana , Alonso Gumersinda
Published: December 2019

Arratoiekin eginiko bi esperimentutan aldibereko aurre-esposizioaren efektua baloratzen saiatu gara zapore-abertsio baldintzatuaren teknika erabiliz, zeinean zapore berdina baina kontzentrazio ezberdinak jasotzen diren. Lehenengo esperimentuan, aurre-esposizioa jarraitua eta luzea izan zen (24 ordukoa, 28 egunetan zehar); bigarren esperimentuan, aldiz, aurre-esposizioa diskretua eta motza izan zen (30 minutu goizean eta 30 arratsean, 4 egunetan zehar). Espero genuenaren kontra, bi esperimentuetan, erantzun baldintzatuaren orokortzea ez zen gutxitua gertatu aldibereko aurre-esposizio baten ondoren, bloketako aurre-esposizio batekin konparatuz. Hala ere, erantzun ezberdina erregistratu genuen estimulu baldintzatu eta frogazko estimuluarekiko bigarren esperimentuan, aldibereko aurre-esposizio baten ondoren. Emaitza hauek, estimuluen konparazio-prozesuak ikaskuntza pertzeptiboan duen zerikusiarekin eztabaidatuak izango dira.
Itsas bazterreko espazio urbanoa eraikitzen: arkitektura, eskultura eta hiri-altzariak Donostiako badian
Authors: Lekerikabeaskoa Gaztañaga Amaia , Vivas Ziarrusta Isusko
Published: December 2019

Donostiako adibideak kostako espazio urbano eta itsas bazter enblematikoetara eramango gaitu, denboraren eta kulturaren eraldaketaren poderioz taxuturiko Euskal Herriko itsasertzeko hiri-paisaietan barneratuz. Toki horietan guztietan eskala handienetik txikienera hirigintzak, arkitekturak, arteak (eskultura publikoak) eta hiri-altzariek izan dute zeresan oso nabarmena. Hortaz, Kontxako badiaren ingurumarian pausatuko dugu gure begirada, aipatu elementuek agertoki paradigmatiko nabarienetakoa izan duten ur-bazterrean.
Bibliografiaren erabilera eta plagio akademikoa unibertsitate-ikasleen artean
Authors: Egaña Osa Txema
Published: December 2019

Gaur egun ezinbestekoa bihurtu da unibertsitate-ikasleentzat Interneten informazioa bilatzea beren lan akademikoak egiteko; baina askotan informazio hori beren lanetan erabiltzen dute egilea nor den aipatu gabe eta erreferentzia bibliografikorik egin gabe, informazioa berea izango balitz bezala aurkeztuz. Ikerketa honen helburua izan da aztertzea unibertsitate-ikasleek erreferentzia eta aipamen bibliografikoak nola egiten dituzten, baita plagio akademikorik egiten duten ezagutzea ere. Azterketa egin da Mondragon Unibertsitateko Ikus-entzunezko Komunikazioa ikasten ziharduten ikasleekin eta beren irakasleekin. Ikerketa-aparatuan metodologia kuantitatibo eta kualitatiboak uztartu dira: galdetegiak eta eztabaida-taldeak. Emaitzek erakusten dute ikasleak ez direla ohartzen erreferentzia eta aipamen bibliografikoen erabileraren garrantziaz, eta gutxitan plagiatzen duten sentipena dutela, nahiz eta irakasleen artean plagioa arazo bihurtu den sentipena dagoen.
50eko hamarkadako euskal literaturaren panorama laburtua
Authors: Sudupe Elortza Pako
Published: December 2019

Hemen, irakurle, 50eko hamarkadako euskal literaturaren gaineko ikuspegi orokorra duzu, ezinbestean, asko laburtua eta ez osoa, zatikatua, hautatua baizik. Bereziki literatur euskararen ereduaz izan ziren eztabaidak jorratzen ditut, gai horretan gertatu zen bilakaera eta horrekin txirikordaturik, eredu ezberdinetan idazten zutenetarik idazle onenek egindakoaren lagin bat erakusten dut.
Tokiko ekonomia-gobernantza berrikuntza sozialaren begiradatik
Authors: Zurbano Irizar Mikel , Estensoro Miren , Larrea Miren
Published: December 2019

Lan honen helburu nagusia berrikuntza sozialaren teoriak tokiko ekonomia-garapenari eskaintzen dion balio erantsia aztertzea da. Batik bat tokiko garapenean parte hartzen duten eragileen arteko trukeek eta ekinbide kolektiboak tokiko garapen horretan duten ekarpena izango da aztergai. Berrikuntza sozialaren kontzeptu zabala tokiko garapenaren ikuspegitik zedarritzen eta mugatzen saiatuko gara lehenik eta behin. Berrikuntza sozialaren komunitate-oinarriak kapital sozialaren eta instituzionalaren eta harreman-kapitalaren garrantzia azpimarratzen du eta giza garapenaren kontzeptura hurbiltzen du berrikuntza soziala. Berrikuntza sozialak tokiko gobernantza-ereduaren eraldaketa eta berrikuntza bere estrategiaren erdigunean jartzen du eta hein berean erakunde publikoen funtzio eraberritua aldarrikatzen du. Sozialki berritzaileak diren lurraldeen errealitatea aurkeztuko dugu ondoren, lurralde horien eraikuntzarako oinarriak aztertuta.
Euskararen eginkizun eta leku sozialak: enpresa-izenen kasua
Authors: Apodaka Ostaikoetxea Eduardo , Anduaga Matud Jaime , Anduaga Berrotaran Uxoa , Ferrand Jean-Jöel
Published: December 2019

Euskarak eta euskal identitateak eginkizun sinboliko argia dute. Aspalditik baliatu da euskara enpresen edota marken alderdi adierazkorra bizitu guran; oso arruntak dira ele bitan emandakoak: Â«limpiezas garbiÂ» eta halakoak. Alderdi erretorikoa euskaraz eta alderdi instrumental edo informatibo hutsa erdaraz datoz horrelakoetan. Izen horiek ikertu ditugu eta izen horien bidez, euskal identitatea eta euskararen funtzio adierazkor hori aztertu.
Leintz bailarako nerabeak eta ikus-entzunezko edukien kontsumoa, digitalizazioaren garaian
Authors: Pavon Arrizabalaga Amaia , Zuberogoitia Espilla Aitor
Published: December 2019

Ikerketa honetan aztertu da zelakoa den Leintz bailarako nerabeen (12-16 urte) ikus-entzunezko kontsumoa. Aztertu da, batetik, gaztetxoek zelan kontsumitzen dituzten ikus-entzunezkoak; horrekin batera, ezagutu nahi izan dira beren motibazioak ikus-entzunezkoak kontsumitzeko; amaitzeko, ikertu da euskarazko edukiek zein toki betetzen duten haien kontsumoan. Ohiko telebistaz haratago, Interneteko eta telefono mugikorretako ikus-entzunezkoak ere hartu dira kontuan. Ikerketa burutzeko, Arizmendi ikastolako 207 neraberen kontsumoa aztertu da, metodo kuantitatibo eta kualitatiboak baliatuta. Azterketa honek, nerabeen ikus-entzunezko kontsumoari buruzko informazioa eskaintzeaz gain, ikerketa-metodologia bat proposatzen du gaian sakondu gura duten etorkizuneko ikerketentzat.
Bokatiboa eta gaitasun prosodikoa: lehen urratsak
Authors: Gaminde Terraza Iñaki , Etxebarria Aintzane , Garai Ruiz Urtza , Romero Andonegi Asier
Published: December 2019

Lan honetan euskaraz bokatiboen erabileraren gaineko lehen azterketa aurkezten dugu. Bokatiboa oso gutxi ikertu den fenomeno linguistikoa da, eta oso idiosinkratikoa nahiz konplexua izan daiteke. Horregatik, lan honen hasieran, alde batetik, bokatiboen erabilera kokatzen dugun gaitasun prosodikoaren gaineko sarrera aurkezten dugu; beste alde batetik, bokatiboen izaera bera eztabaidatzen dugu. Bokatiboak prosodikoki eta sintaktikoki independentetzat jo izan dira eta eskuarki onartzen da independentzia prosodikoa euren independentzia sintaktikoaren ondorioa dela. Lanaren amaieran aurkezten diren emaitzak 12 hiztunen datuen azterketa fonologikoa eta fonetikoa eginda lortu dira.
Hondakinen kudeaketa: autonomia-erkidegoen arteko ezberdintasunak
Authors: Aldasoro Alustiza Juan Carlos , Cantonnet Jordi Maria Luisa
Published: December 2019

Administrazio publikoak gero eta kezkatuago daude baliabide kopuru handiak xahutzeak sortzen dituen diru-galerak direla-eta. Bestalde, autonomia-erkidegoek, sortzen diren hondakinen inguruan, enpresei ezartzen dizkieten exijentziak ez dira berdinak izaten. Azterlan honekÂ  agerian jarri du autonomia-erkidego bakoitzean enpresa batek dituen lantokien eta kokapenaren arabera, hondakinak kudeatzeko tramite ezberdinak bete behar dituela. Berton, autonomia-erkidegoek hondakin gutxi sortzen dituzten ekoizleei ezartzen dizkieten exijentzien erkaketa azaltzen da (urtero 10 tona baino gutxiago ekoizten dituztenak, alegia). Horretarako, autonomia-erkidego bakoitzeko hondakinen kudeaketari dagokion araudia aztertu da eta ondorio honetara iritsi gara: Euskadik arlo honetan beste erkidego batzuek baino exijentzia-maila altuagoa du.
Aktiboen arrisku-balioa Monte Carlo simulazioaren bitartez
Authors: Betzuen Zalbidegoitia Amancio , Barañano Abasolo Aitor
Published: December 2019

Arriskuan dagoen balioa edo VaR (Value at Risk), datu bakar batekin balio baten arriskua laburbiltzen duen estatistikako neurria da, non galerak merkatuaren mugimendu normalen ondorioz sortzen diren. Galerak VaR-a soilik gainditu dezake merkatuko mugimendu anormaletan eta, beraz, hori gertatzeko probabilitatea txikia da. Balio hau zehazteko kutxako fluxuak proiektatu behar ditugu eta horretarako simulazio-teknikak erabiliko ditugu. Teknika horien bitartez maiztasun-banaketa egingo dugu eta, ondoren, ausazko zenbakiak sortuko ditugu maiztasun-banaketa horren arabera. Horrekin, etorkizunean gerta daitezkeen milaka emaitzak lor ditzakegu eta, beraz, posible da emaitza fidagarriak lortzea, erabakiak hartzeko laguntzen gaituena.
Haur-depresioa Lehen Hezkuntzako etapan: zertan datzan eta irakasleek zer egin dezaketen
Authors: Soroa Udabe Marian , Jauregizar Alboniga-Mayor Joana , Bernaras Iturrioz Elena
Published: December 2019

Haurtzaroko depresioa ahalik eta lasterren detektatzea komeni da, bestela, larriagotu eta iraunkor bilakatu daiteke. Depresioaren nahasteak haurren garapen osasuntsuari ekar diezaiokeen arriskuaz jabeturik, bi helburu nagusi dituen artikulua idatzi dugu: batetik, Lehen Hezkuntzako irakasleei depresioari buruzko informazio eguneratua eskaintzea, eta, bestetik, depresio-sintomei aurre egiteko edota horien agerpena ahal den neurrian gutxitzeko Lehen Hezkuntzako irakasleentzat proposamenak egitea. Artikuluan zehar depresioaren ezaugarriak eta maiztasuna, depresio motak, depresioaren diagnostiko diferentziala, zergatiak, haren esku-hartzeari buruzko informazioa eta depresio-sintomei aurre egiteko gomendioak topa daitezke. Ondorio gisa zera esan daiteke, depresioaren gaiari eskolatik heldu nahi bazaio, interesgarria litzatekeela irakasleek psikologia positiboaren ezagutzan sakontzea.
Euskarazko kultur industrien lokalizazioa berrikuntza sozialaren ikuspegitik. Margin Ugalde Kultur Parkearen kasua
Authors: Etxezarreta Etxarri Enekoitz , Zendoia Sainz Jose M.
Published: December 2019

Lan honetan Martin Ugalde Kultur Parkea aztertu da lurraldea, berri-kuntza eta kultura elkarloturik aztertzen dituzten teoria ekonomikoen argitan.Â  Lurralde-garapenari buruzko teoriak eta berrikuntza sozialaren kontzeptua dira Parkearen errealitatera hurbiltzeko baliatu diren marko teorikoak. Teoria horiek kultur industrien esparruan aplikatu nahi izan dira, kontuan hartuz Parkeak kultur industrien lokalizazio-estrategien artean ezaugarri bereizgarri bat baduela: hizkuntza gutxitu batean diharduten (eta eragin nahi duten) erakunde kulturalen bilgune izatea, alegia. Parkeko eragileekin burututako landa-lanaren emaitzak aztertuta, Parkea berrikuntza sozialaren adibide argia izateaz gainera, lurralde-garapenerako esparru estrategikotzat jotzeko behar beste elementu badituela ondorioztatu da.
Nafarroako Konkistaren justifikazio juridikoa
Authors: Jimeno Aranguren Roldán
Published: December 2019

Nafarroa ez zen Gaztelara era baketsuan anexionatu ez eta oinor-detza-eskubideak betez ere, Aragoiko Koroaren lurraldeekin gertatu zen bezala. Anexio hori armen bidez, sinesgarriak ez ziren arrazoi juridikoak erabiliz eta Julio II.aren bulda pontifikal polemikoetan oinarritutako justifikazio kanoniko bat baliatuz egin zen. 1512an Aita Santuak Pastor ille caelestis bulda eman zuen jakitera, eta bulda horren arabera, Aulki Santuaren edo haren aliatuen aurka edota Luis XII.aren Frantziaren alde egiten zuen edonor eskumikatu egingo zuten.
Ikus-entzunezkoen itzulpengintza euskaraz: bikoizketa lanbide
Authors: Zabalondo Loidi Beatriz
Published: December 2019

Euskal Telebistarako ikus-entzunezkoen itzulpengintzan bikoizketa izan da itzulpen mota hedatuena oraintsu arte. Lan honetan, euskarazko bikoizketaren lanbidea zer den (edo izan den) azaltzen saiatu da egilea, gaiaren testuinguratze orokorra eginda: EITBren sorrera, bikoizketa-etxeen hastapenak eta garapenaÂ… Euskarazko bikoizketaren faseak eta antolaera nola izan den deskribatzea da artikulu honen muina; halaber, talde-lanaren nondik norakoak eta prozesuan parte hartzen duten profesionalen egitekoak marraztea.Bikoizketa vs azpidazketa gaiari heldu zaio azken atalean, eta literaturan sarri ageri diren argudioak mahairatu dira. Itzulpen mota baten alde eta bestearen aurka egin beharrean, euskal kulturak bikoiztutako, azpidatzitako, eta propio euskaraz sortutako ikus-entzunezkoak, hiru motatakoak behar dituela defendatzen du egileak.
Nola hil nahi duzu? Hiltzen ikastea
Authors: Olaizola Eizagirre Iñaki
Published: December 2019

Gertakari kulturala den heinean, hiltzeko prozesua garaiko testuinguru sozialak baldintzatzen du. Ildo horretatik, esan behar da badela egun oraindik gorpuzten ari den hiltzeko eredu berri bat, biografikoa deritzoguna, heriotzaren auziari protagonismo eta erantzukizun handiagoz aurre egin nahi dioten pertsonek aukeratzen dutena, eta horren erakusgarri dira haien hausnarketa eta jokabideak. Eredu hori guztiz bestelakoa da hiltzeko prozesu tradizionalaren aldean. Eredu berriak, ondorioz, hainbat hausnarketa eta eztabaida pizten ditu: nola diseinatu, pertsona garen aldetik dugun askatasunetik, gure gaixotasun- eta mendekotasun-prozesua? Nola kontrolatu norberaren heriotzaren zirkunstantziak? Eta nola eztabaidatu eutanasiaren inguruan printzipio etikoetan oinarrituta?
Koldo Almandozen zinema: iradokizuna ardatz duen zinema librea
Authors: Lazkano Arrillaga Iñaki , Zubiaur Gorozika Nekane E. , Fernandez de Arroyabe Olaortua Ainhoa
Published: December 2019

Euskal zinemak azken urteotan eman duen egilerik esanguratsuenetakoa da Koldo Almandoz. Nazioartean ezagun egin duten film laburrakÂ—Razielen itzulera (1997), Belarra (2002), Amuak (2004), Midori (2006),Columba Palumbus (2007), Ahate pasa (2009) eta Deus et machina (2012 Â—oinarri harturik, haren zinema iradokitzailearen giltzarriak ezagutzera ematea da ikerketa-lan honen xede nagusia. Alegia, zuzendari donostiarraren zineman nagusi diren gaiak, baliabide narratiboak nahiz aukera estetikoak ere doitasun osoz biluztea. Hala, film laburrak analizatu ostean, Almandozen zinemaren izaera finkatuko da. Genero-hibridazioa, narrazio-jokoa eta irudiaren nagusigoa ardatz dituen interpretazio askeko zinema da.
Artearen eta subjektuaren eraikuntza: Nan Goldin-en aukera, intimitate-kontakizunak askatze-errepresentazio gisa
Authors: Garro Larrañaga Oihana
Published: December 2019

Artikulu honetan artearen bidez subjektu garaikidea eraikitzeko aukeren baldintza posibleak aztertzen dira. Lan artistikoa, askatze-errepresentazio bat izan ahal den neurrian, proposatzen da subjektu artista eraikitzeko tresna gisa, eta eraikitze modu hori bereizten da lotze-errepresentazioek eta instituzioek soilik eraikitako subjektu garaikidearengandik. Auzi hori azaltzeko Nan Goldinen (Washington, 1953) egiteko modua aztertuko da. Artista horrek familia-argazkietatik abiatuz intimitatearen narrazioa egiten du, azken 40 urteetako irudi-eguneroko baten bidez bizitza kontatuaz. Goldinen ibilbideaz gogoeta egitean, haren bizitzako bi une memoria eta argazkilaritza ulertzeko bi modurekin jarri ditugu harremanetan; gainera, bere familia-albumean intimitateari eta memoriaren izaerari ematen dien tratamendua aztertzen da.
Plastikaren eta Ikusizkoen Hezkuntza EAEn: zer-nolako arte-hezkuntza ahalbidetzen dute testuliburuen irudiek?
Authors: Marcellán Baraze Idoia , Gomez Pintado Ainhoa
Published: December 2019

Ikerketa honetan Euskal Autonomia Erkidegoko eskoletan zer-nolako arte-hezkuntza jorratzen den aztertu da, Derrigorrezko Bigarren Hezkuntzan Plastikaren eta Ikusizkoen Hezkuntzarako testuliburuen irudiei erreparatuz. Ondorio nagusia hau da: ikuspegi zaharkitu bat islatzen dute, jorratzen diren edukiengatik zein haiek lantzeko planteatzen diren jarduerengatik. Etorkizunerako proposamen batzuk aipatzen dira amaieran, kultura bisualaren eta estudio bisualen ikerketek sorturiko markoa oinarritzat hartuz.
Txinatar literatura euskaraz: zeharbidezko itzulpenetatik zuzenekoetara itzultzaile-bikoteen eskutik
Authors: Jaka Irizar Aiora , Marin Lacarta Maialen
Published: December 2019

Artikulu honetan, orain artean txineratik euskarara itzulitako literatur testuen gainbegiratu bat eskaintzen dugu. Txineratiko euskal itzulpenak oso bakanak eta heterogeneoak izan diren arren, gehienek badituzte zenbait ezaugarri komun (literatura klasikoa da nagusi; poemak, alegiak edo pentsamenduari lotutako testuak itzuli dira; itzultzaileen ekimenez egin dira ia denak; zeharbidezkoak dira gehienak, eta xede-kulturari begira eginikoak). Bestalde, bilakaera bat nabari da itzulpen zaharrenetatik berrienetara: gero eta garrantzi handiagoa ematen zaio zuzenean txineratik itzultzeari, eta, zeharbidez itzuliz gero, zubi-hizkuntza zehazteko joera ari da nagusitzen; bestalde, sorburu-hizkuntzan aditua den ikertzaile baten eta xede-hizkuntzan esperientzia duen itzultzaile baten arteko elkarlana gero eta fenomeno ohikoagoa ari da bihurtzen. Artikulu honen bi egileok itzulitako Mo Yanen Hori da umorea, maisu! lana bat dator, zentzu horretan, txineratik egindako itzulpen berrienen ezaugarriekin.
Kategoria-aleen tipikotasunaren efektua berreskuratzeak eragindako ahanztean
Authors: Migueles Seco Malen , Garcia Bajos Elvira , Aizpurua Sanz Alaitz
Published: December 2019

Sistema kognitiboak baditu oroimenetik informazioa modu eraginkorrean berreskuratzen laguntzen dioten egokitzapen-mekanismoak, besteak beste, inhibizioa, hau da, zerbait gogoratu nahi dugunean kontzientziara heltzeko lehian dabilen informazioa blokeatzea. Berreskuratzeak eragindako ahanztea inhibizio modu bat da eta, horretan sakontzeko, kategoria semantikoak erabiliz kategoria-aleen tipikotasuna (altua, baxua) eta ikaste-fasean erabilitako aurkezpen formatua (zorizkoa, taldekatua) aztertu ziren. Berreskuratze-praktikaren momentuko lehiakortasunak ale tipikoen inhibizioa sorrarazi zuen; ez, ordea, tipikotasun baxuko aleen ahanztea. Bestalde, inhibizioa zorizko eta taldekatutako aurkezpenetan azaldu zenez, aleen aurkezpenformatua ez da aldagai erabakigarria kategorien gogoratzean berreskuratzeak eragindako ahanztea sorrarazterakoan.
Ijitoen ondarearen balioespena turismo etnokulturalaren bidez
Authors: Mamontoff Anne Marie
Published: December 2019

Historian zehar garatutako kultura-ondare ez-material (KOEM) aberatsaren eramaile dira munduan ijitoak, eta ondare hori bat dator, gutxiengo komunitateak babesteko esparruaren baitan, UNESCOk ezarritako irizpideekin. Turismoaren profesionalei egindako lehendabiziko inkestan egiaztatu dugu ijitoak deskodetzeko haiei buruzko estereotipoak baliatzen direla (marjinalak dira, arriskutsuak, letratu gabeak, etab.). Nolanahi den ere, estereotipo positiboak ere badaude (musikariak dira, artistak, artisauak, etab.). Ijitoen lorpen positibo horietatik abiatuta, beste inkesta bat egin dugu etorkizuneko turismo-profesionalen artean, tokiko turismoaren bideragarritasunari buruzko iritziak jasotzeko. Adoretu egiten gaituzte erantzunek, ezen, profesional horien arabera, ijitoen KOEMak, turismo etnokultural gisa, bisitariak erakar baititzake. Kontzeptuen esparrua KOEM, turismo etnokulturala eta gizarte-mailakatzea kontzeptuetan ardaztu dugu, eta prozedurari dagokionez, gurutzatutako metodologian oinarritu dugu: analisi soziohistorikoa, hiru erantzuneko jarrera-eskala eta ordezkapen-galdetegi itxia.
1914ko hauteskunde-kanpaina Eskualduna astekarian
Authors: Bidegain Eneko , Gostin Andres
Published: December 2019

Frantziako Legebiltzarrerako hauteskundeak izan ziren 1914an, eta Ipar Euskal Herriko Eskualduna astekariak bertako hautagaien kanpainen jarraipena nola egin zuen aztertzen du artikulu honek. Hauteskunde-kanpaina haren berezitasuna da itzal handiko euskal diputatu baten lehen kanpaina izan zela, Jean Ibarnegarairena. Astekariak mezu alderdikaririk zabaltzen ote zuen eta propaganda egiten ote zuen ikertu da, eduki-azterketa kualitatiboaren metodologiaren bidez. Astekariak hautagai errepublikazaleen kontrako mezuak zabaldu zituen, erlijio-eztabaidaren haritik, bereziki. Bestetik, irakurleei zuzenean zuzendu zitzaien Jean Ibarnegarai hautagai zuriaren alde bozka zezaten eskatuz.
Bidankozeko gerraosteko euskaldunak
Authors: Lekaroz Mazizior Gorka
Published: December 2019

Lan honen helburua Nafarroako Bidankoze herrian bertako euskara gorde zuen XX. mende erdialdeko azken belaunaldiari buruzko albisteak ematea da. Ezaguna da euskararen desagerpenaren kronologia zehatza Erronkari iparraldean, 1950etik aurrera ikertzaile zenbaitek hondar hiztunen mintzoa jasotzeari ekin ziolako Izaban zein Uztarrozen; baina hegoalderago dauden herrien inguruko oso datu gutxi iritsi zaizkigu. Gaur egungo adineko bidankoztarren haurtzaroko eta gaztaroko oroitzapenetan oinarrituz, duela hainbat hamarkada ezagutu ahal izan zituzten euskaldunei dagozkien xehetasun batzuk bildu dira artikuluan.
Nazio-identitatea eta erreferentzialtasuna EiTBn: Gaur Egun albistegiaren kasua
Authors: Pastor Gonzalez Jose Mari
Published: December 2019

Euskal Telebistako informazio-programetan islatzen diren nazio-identitatearen erreferentziak aztertzen dira lan honetan. Ikerketa burutzeko, Juan Jose Ibarretxe jeltzalea eta Patxi Lopez sozialista EAEko lehendakariak izan ziren garaietako Gaur Egun albistegiak hartu dira oinarri. Euskal Herriaren kontzeptua, lurraldetasunari buruzko ahozko aipamena eta haren iruditeria infografia eta mapetan ikertu dira, hedabide publikoak bi agintaldi horietan aireratu dituen albistegien ezaugarriak eta haien arteko diferentziak nabarmentze aldera. Lan honen ondorio nagusia hauxe dugu: Lopez lehendakariaren agintaldian Euskal Telebistak ekoitzitako albistegietako berrietan areagotu egiten da nazio-identitate espainiarraren erreferentziak agertzeko joera.
Abertzaletasunaren bilakaera espainiar immigrazioarekiko: erreakziotik integraziora
Authors: Iraola Arretxe Iker
Published: December 2019

Artikulu honetan, euskal nazionalismoak Espainiatik Hego Euskal Herrira iritsitako migrazio-fluxuen aurrean garatutako diskurtso teorikoa berrikusten da, nazionalismo horren sorreratik ezkerreko abertzaletasun berria finkatu arte. Bilakaera horretan, naziotasuna zehazteko moduak nola aldatzen diren aztertzen da, ondorio nagusia izanik euskal nazionalismoak immigrantearekiko harremanean izandako aldaketa: migratzailea nazi-egitasmotik errefusatzetik haren atxikimendua bilatzera.
Kalitate-indizeak euskarazko kazetaritzan
Authors: Aiestaran Yarza Alazne , Zabalondo Loidi Beatriz , Agirre Maiora Antxoka , Ramírez de la Piscina Martinez Txema , Gorosarri Gonzalez Maria
Published: December 2019

UPV/EHU Euskal Herriko Unibertsitateko HGH ikerketa-taldeak (Hedabideak, Gizartea eta Hezkuntza) azken bi urteotan egindako azterketa baten emaitzak biltzen ditu lan honek. Alegia, euskarazko kazetaritzan erreferentzia diren agerkarietako albisteen kalitatea neurtzen duen ikerketa kuantitatibo eta kualitatiboaren datuak. Albisteen kalitatea neurtzeko hiru parametro hartu dira kontuan: albistearen hautaketarekin zerikusia duten aldagaiak, albistearen lanketarekin zerikusia duten aldagaiak eta gizarte-ekarpenarekin zerikusia dutenak. Euskaldunon Egunkaria-Berria, Argia eta Goienaren papereko edizioak eta edizio digitalak aztertu dira 2001-2013 artean eta Europako erreferentziazko bost egunkarirekin â€”Financial Times, Le Monde, Frankfurter Allgemeine Zeitung, Corriere della Sera, eta El PaÃ­s kazetekinâ€” alderatu dira lortutako emaitzak. Denis McQuail-ek (1992) garatu zuen media performance (Â«hedabideen jardueraÂ») kontzeptuan oinarritu da aplikatu den ikerketa-metodoa. Erdietsitako emaitzek erakusten dute, besteak beste, kalitatearenbeheranzko joera bai euskal prentsan baita Europako prentsan ere.
Polaritate negatiboko osagaiak baiezko perpausetan
Authors: Odriozola Pereira Juan Carlos , Ondarra Artieda Ainara
Published: December 2019

Polaritatea giza lengoaiaren fenomeno orokor bat da: hizkuntzetako osagai batzuek badute oro har sintaxi-arauen bidez ezin aurresan daitekeen sintaxi-portaera. Berez, polaritate positiboko edo negatiboko osagaiak deitu izan direnak sentikor dira hurrenez hurren perpausaren baiezko edo ezezko izaerarekin. Hala ere, ezaguna da era berean PPO eta PNO horiek ez dutela banaketa osagarria erakusten hizkuntza jakin baten gramatikan. Zehazkiago, deskribatu da PNO direlakoek beheranzko irakurketa delako bat eragiten dutela. Alegia, ezezkotasun horren besarkadura perpausean bertan ageri ez diren osagai batzuetara ere iristen da. Euskarazko datuetan oinarrituta, beheranzko irakurketa hori era lexiko batera deskribatzen du lan honek: ezezkotasuna, perpauseko osagaiaren hiponimo guztietara iristen da, hiponimoak perpausean ageri ez badira ere. Areago, beheranzko irakurketa hori, predikatu mota desberdinen ezaugarri lexikoekin estuki lotuta azaltzen da, eta ez bakarrik ageriko ez daramaten perpausekin. Horrela, erakusten da nolakoak diren PNO direlako horiek azaldu daitezkeen baiezko perpausak.
Osasun-krisiei buruzko gizarte-irudikapenak: A gripearen kasua Mexiko eta Espainiako hedabideetan
Authors: Gil de Montes Etxaide Lorena , Idoiaga Mondragon Nahia , Valencia Garate Jose
Published: December 2019

Ikerketa honetan 2009-2010 urteetan A gripearen (H1N1) pandemiari komunikabideek egindako jarraipena ikertu da Mexiko eta Espainiako egunkari publikatuenetan. Irudikapen Sozialen Teorian oinarrituta, Collective Symbolic Coping (CSC) ereduak azaltzen du nola ordena soziala mehatxatzen duten eta komunikabideen arreta bereganatzen duten egoera berriei ematen dieten taldeek. Emaitzetan, lehenik, korrelazio positibo bat aurkitu zen izurritearen hedabideetako estalduraren, infektatutako pertsona kopuruaren eta gizarteak osasunari ematen zion garrantziaren artean. Gainera, ALCESTE softwarearen bidez CSCko faseak identifikatu ahal izan ziren. Bukatzeko, osasun-izurriteekin lotutako gizarteirudikapenen patroiak errepikatu ziren. Azkenik, irudikapen sozialaren ikerkuntzarako eta komunikabideen roletik eratortzen diren estrategietarako inplikazio teoriko eta aplikatuak eztabaidatzen dira.
EAEko Fundazioen Legea: funtzionamendu eta jardueren azterketa Zuzenbide, Ekonomia eta Kontabilitatearen ikuspegitik
Authors: Corral Lage Javier , Maguregi Urionabarrenetxea M. Lorea , Elechiguerra Arrizabalaga Crisanta
Published: December 2019

Euskal Parlamentuak Fundazioen Lege Aurreproiektua aurkeztu du, eta, beraz, lege-tramiteak igaro ondoren, legeria berria izango dugu erakunde horientzat. Arrazoiak, batez ere, honako hauek dira: gizartean daukaten gero eta garrantzi handiagoa, 1994tik indarrean dagoen legeriaren eguneratzea, eta beraien esku dauden funtsen kudeaketan gardentasuna, efikazia eta efizientzia bezalako kontzeptuak barneratzeko beharrizana, emakume eta gizonen berdintasuna eta baliabide publikoen benetako kontrola.Artikuluak aurreproiektutik ateratako berritasunak eta aldaketak aztertzen ditu. Horrela, haren inplikazio teknikoei eta fundazioen jardueran izango dituen eraginei buruzko hausnarketa eta ondorioak garatu dira.
Erlijioaren itzulera eta mitoaren berreskuratze semantikoa
Authors: Mentxakatorre Odriozola Jon
Published: December 2019

Postmodernitateak arrazoiaren mugak eta hutsuneak aurkitu ditu. Arrazoiak bete nahi eta ezin izan duen arloetako bat, erlijioarena, hain zuzen ere, hainbat pentsalariren hausnarketagai bilakatu da.Erlijioak, subjektuaren ezagutza-bide legez, itxura berria hartu du instituzioetatik at, logos sinboliko eta teorikoaren elkarlanari esker. Epistemologia berri hori dela-eta,hura osatzen duten ikurrak (errebelazioaren jasotzaile eta agertzaile) hausnarketa-eremura igaro dira, eta mito edo kontaketa erlijiosoen eremu semantikoa zabalduegin da.
Idatzizko albisteen ikusentzunezkotzea. Wall Street Journal, New York Times, El Pais, Ara, El
Correo, Berria, Argia eta Goiena aztergai
Authors: Deogracias Horrillo Marijo
Published: December 2019

Komunikabideak, oro har, jakitun dira online bidezko bideo-kontsumoa etengabe hazten ari dela. Eta idatzizko komunikabideek ere ekin diote albisteen ikus-entzuteko prozesuari. Hori bakarrik ez, bideo propioen ekoizpenean ari dira jatorriz idatzizko medioak direnak, oso garbi izan gabe idatzizko albistearen eta ikus-entzunezkoaren artean egon behar den harremana. Kontsumo-joerak aldatzen doazen heinean, esperimentazio-fasean murgildu dira baita egunkariak ere, euren edizio digitaletan. Bizirauteko erronka ote da ikus-entzunezkotze propioa gauzatzea? Galdera horri erantzun ahal izateko, ezinbestekoa da jakitea egunkari horien bideogintza nolakoa den eta zein eratako albisteetan ari diren ikus-entzunezkotzen.
Estatuaren eta autonomia-erkidegoen eskumenak gizarte-babesean
Authors: Ispizua Dorna Enea
Published: December 2019

Lan honen helburua da Estatuaren eta autonomia-erkidegoen eskumenak aztertzea gizarte-babesaren gaian. Gizarte-babesa oso kontzeptu zabala da, baina oro har esan daiteke herritarren beharrizan eta arriskuei aurre egiteko burutzen direnekintzak direla, elkarte publikoek zein pribatuek burutuak.
Familia-enpresak eta finantzaketa: zuzendaritza-organoen ezaugarri eta erabakiak
Authors: Arzubiaga Orueta Unai , Iturralde Jainaga Txomin , Maseda García Amaia
Published: December 2019

Familia-enpresek berebiziko garrantzia dute bai estatu-mailan bai eta nazioarte-mailan ere. Dauzkaten izaera eta ezaugarri bereizgarriek enpresa horien hainbat esparrutan eragiten dute. Esparru horietako bat finantzaketa da, zeina enpresaren beraren biziraupen zein arrakastaren gakoetako bat den. Finantzaketaren gaineko erabakiak hiru erabakitze-organotan hartu ohi dira: Administrazio Kontseiluan, Goi Zuzendaritza Taldean eta Zuzendaritza Orokorrean. Erabaki horien nondik norakoek familiaren beraren eragina izango dute, organo bakoitzean era ezberdin batean, finantzaketarako erabakiak baldintzatuz. Artikulu honetan aztergai dago zer eragin duen familiak finantzaketa-erabakietan, erabakitze-organoen kasuak aztertuz.
Euskal perpausen hurrenkeren prozesamendua kasu-sistemaren argitan
Authors: Azkoaga Jone , Erdozia Uriarte Kepa
Published: December 2019

Euskarazko lau hitz-hurrenkeraren (SOV, OSV, SVO eta OVS) prozesamendua ikertuz, erakutsi dugu euskarazko subjektu ergatiboek objektu absolutiboek baino prozesatze-denbora handiagoa behar dutela beti, ergatiboa markatua delako (-k) eta absolutiboa markatugabea (-Ã˜). Gainera, gure emaitzek, lehenago ere argudiatu den bezala (Ortiz de Urbina, 1989; Erdocia et al., 2009; Erdocia et al., 2012), iradokitzen dute euskarazko hitz-hurrenkera kanonikoa SOV dela. Euskaraz, aditz-amaierako egiturek (SOV eta OSV) kanonikotzat jotzeko aukera erakusten dute, eta bi horietatik, OSV hurrenkeran Oren ondoren S irakurtzeak eragiten duen irakurketa-denboren areagotzeak iradokitzen du SOV dela kanonikoa euskaraz. Aldiz, aditza erdian duten hurrenkeren lehenengo bi hitzen artean elkarrekintzarik ez topatzeak, eta aditzaren ondoren S edo O topatzeak eragiten duen irakurketa-denboren handitzeak, iradokitzen dute SVO eta OVS hurrenkerak ez direla kanonikoak.
Euskal nazio garaikidearen azterketa futbol-ekitaldiaren bitartez
Authors: Rojo Labaien Ekain
Published: December 2019

Euskal nazio-nortasuna eta futbol-ekitaldia elkar hartuta joan dira 1920ko hamarkadaz geroztik. Orduan, Industria Iraultza berantiarraren garai berberean gizarteratu ziren euskal nazionalismoak eta haren joerako prentsa idatziak berena egin zuten futbola. Frankismoaren lau hamarkadako debekuaren aldian euskal sinboloen azken gotorleku izan zen. XXI. mendeko aro eraberrituan, berriz, euskal nazioaren ispilu konplexua izatera igaro da futbol-ekitaldia. Estatu-gabeziaren auziak, euskal nazionalismoaren baitako zatiketek eta euskal komunitatearen partaide sentitzeko askotariko hautemate moduek zaildu egin dute era bateratuan euskal nazioa gorpuztea. Hala, artikulu honen helburua da futbol-ekitaldia erabiltzea euskal nazioaren gaur egungo bidegurutzea aztertzeko gizarte-zientziaren tresna modura. Euskal taldeen osaeraren berezitasuna eta euskal nazio-selekzioaren ezintasuna nabarmenduko dira horretarako.
Haurren medikalizazioaren arazoa hezkuntza-porrotaren testuinguruan: eredu biomedikoaren berriskuspen kritikoa
Authors: Larrañaga Arriola Jexux
Published: December 2019

Zientziaren izenean eskolan zein gizartean onartzen joan diren hainbatjakinduriaren gaineko kuestionamendu kritikoa egitea da artikulu honen helburua, dimentsio etikoa bereganatzen duen begiradatik zein pentsamendu konplexu batenikuspegitik. Alajaina, haur eta gaztetxoen eskola-testuinguruaren medikalizazioarenarazoa da plazaratu nahi dugun gaia. Arazo horren jatorrira joz gero, sustraibiologikoa duten norabide bakarreko aldagaiak barik, jatorri sozialean errotzen direnbeste hainbeste anizkoiztasun-aldagai ere aintzat hartu beharko direla azaldu dugu.
Elebakartasunetik heteroglosiara: Gaztea Irratia, bernakulizazioa gazte-komunikabideen diseinu sozioestilistikoan
Authors: Elordui Urkiza Agurtzane
Published: December 2019

Komunikabideetan, oro har, elebakartasunaren ideologia eta praxia lehenetsi dira, batez ere XX. mendeko 80ko eta 90eko hamarkadetan. Baina, medioen ekologia guztiz aldatu da azken hogei urteotan: homogeneo eta kontrolatua izatetik, ahots eta ideologia linguistiko anitzeko testuinguru mediatiko heteroglosiko batera igaro da. Joera heteroglosiko hori bereziki nabaria da gazteei zuzendutako komunikabideetan. Bernakulizazioa eta translokalizazioa, joera soziolinguistiko biak antzeman dira azken urteotan gazteen erabileran. Lan honetan bernakulizazioan jarriko dugu arreta: bernakulizazioak gazte-komunikabideen diseinu sozioestilistikoan duen lekua aztertu dugu Gaztea Irratia (EITB) komunikabidearen kasuan. Diseinu hori gazteen testuinguru soziomediatikoaren marko orokorrean aztertu dugu, heteroglosia eta gazte-identitate mediatikoaren artean antzeman daitekeen lotura abiapuntu.
Hazkunde ekonomikoaren teoria klasikotik eta modernotik desazkunderako jauzia
Authors: Erauskin Tolosa Artitzar , Barinaga-Rementeria Zabaleta Itziar , Zubeltzu Jaka Eugenio
Published: December 2019

Hazkunde ekonomikoa sarritan oparotasunaren berme moduan ulertu izan da. Zentzu horretan, erakunde publikoetatik hartzen diren erabakien arrakasta-maila horiek eragindako hazkunde ekonomikoaren arabera neurtzeko joera orokortua dago. Alegia, hazkunde ekonomikoa honela ulertu da: ekonomia baten ondasun eta zerbitzuen ekoizpena eta, beraz, ekonomia horren errenta denbora jakin batean hazten den erritmo bezala, eta barne-produktu gordinaren hazkunde-tasaren bidez neurtu. Ondorioz, ekonomialariek hazkunde ekonomikoaren azterketari arreta berezia eskaini izan diote, alegia, hazkunde ekonomikoa eragiten duten faktoreen identifikazio-lanak asko eta askotarikoak izan dira denboraren joanean. Azken urte hauetan, baina, desazkundearen mugimenduak ekonomiek hazkunde ekonomikoa azken helburu moduan izatearen ideia bera kritikatu du. Artikulu honek, beraz, Adam Smith ekonomialari klasikotik abiatuta, hainbat pentsalarik hazkunde ekonomikoari buruz azaldu dituzten ekarpen esanguratsuenen bilduma labur bat aurkeztea du helburu.
Indarkeria matxista eta maitasun erromantikoa Cincuenta Sombras de Grey eleberrian
Authors: Suarez Errekalde Maialen
Published: December 2019

Bikote-harremanen baitan gertatzen den indarkeria matxistaren inguruan hausnartzea da artikulu honen helburua. Batik bat, sotilena eta ezkutuena den indarkeria horretan zentratzen da, deigarriena ez izanagatik ere, oso kaltegarria dena eta maiz indarkeria fisikoaren aurrekaria. Egun Mendebaldeko gizarteetan nagusi den maitasun-ereduak (hots, maitasun erromantikoa), genero-rol tradizionalei guztiz lotua dagoenez gero, indarkeria mota honen indartze eta mantenuan funtsezko papera daukala aldezten da. Hala, bada, gizon-emakumeok daukagun maitatzeko era ezberdina aztertzen da. Horrez gain, balio hauen transmisioan industria kulturalek jokatzen duten ezinbesteko papera ikusita nahiz Cincuenta sombras de Grey eleberriak izan duen arrakastaz ohartuta, azken hori aztertu nahi izan da ikuspegi honetatik, osagai horiek guztiak, hots, indarkeria matxista eta maitasun erromantikoa, barnebiltzen dituen nobela baita.
Sorkuntza artistiko, heziketa eta ikerketaren arteko gatazka. Eskulturaren baitako gogoeta batzuk goi-mailako arte-hezkuntzan erroturik
Authors: Vivas Ziarrusta Isusko , Lekerikabeaskoa Gaztañaga Amaia
Published: December 2019

Arte plastikoak beren sormen-eremuan eta testuzkoa ez den materialtasunez gorpuzten diren neurrian, zalantzan jartzen dugu Arte Ederretako unibertsitate-ikasketen hirugarren zikloak tesi batean amaitu behar izatea. Halere, tesi bat jakintza-arloa aberasteko baliagarria baldin bada, gure dudak eskulturaren diziplinan zentzu honetan oinarritzen dira: tesi-ikerketa arte-praktikaren jakintzarako halabeharrezkoa ote da? Artikulu honetan arte-ikerketari dagokion rola zertan datzan gogoeta egiten da. Horretarako, aintzakotzat hartuko ditugu gaur eguneko arte-hezkuntzaren eta arte-ikerkuntzaren esparruan eztabaidagai diren ikuspegi teoriko eta baliabide metodologiko zenbaiten ekarpenak eta artearen goi-mailako irakaskuntzaren helburuetan dituzten eraginak.
TRAVELING INWARD IN SEARCH OF GENDER BALANCE IN THE NOVEL “THE BELL JAR” BY S. PLATH
Authors: Павленко Д. Г.
Published: December 2019

In the article the analysis of “The Bell Jar” by S. Plath is conducted for the purpose of studying and understanding the escape motifs inherent in the heroine of the new American female prose of the mid-20th century and the author himself. The novel is considered as an example of escapism and possible reasons for the use of this method by S. Plate are suggested. Methods of rethinking of women’s prose in the context of disputes about literary reputation are analyzed.

In this novel, S. Plath reveals her secret thoughts, experiences, allows entering her life, because it is a semiautobiographic work. There are several reasons for such an admission. First, it’s a desire to be heard and tell her story. After all, being a woman-author at that time was very difficult, S. Plath was subjected to crushing criticism, and during her life her creativity was not very popular. Secondly, the hard way of the betrayed woman and the mother made her to take desperate steps, and this novel is an attempt to free herself and her thoughts from things that Silvia worried about the most part of her life: here we find relations with the mother, and the absence girlfriends, and attempted rape. So, this novel is like a confession, before the final act of the writer, her suicide.
POLYSEMY IN THE AVIATION TERMINOLOGY
Authors: Кулиева А. А.
Published: December 2019

It is known that events in society affect the language. As a result of these changes, we are observing an update of terms and a replenishment of the vocabulary of the language. As we know, modern English is a world-famous, prestigious, recognized spoken language of the international level. Emerging technical innovations, scientific discoveries, international contacts of scientists contribute to the emergence of new terms. The article reveals the main sources and methods of the formation of ambiguous terms in the aviation terminology of the English and Azerbaijani languages. In addition, the relevance of the study of aviation terminology is determined. The article provides a brief overview of the interpretations and definitions of the concept of polysemy, proposed by authoritative terminologists. Understanding polysemy as a cognitive mechanism and understanding the role of nomination in term formation contribute to an increase in the number of ambiguous terms. Here, links were made to the opinions of prominent linguists of the polysemy. Depending on the context and lexical environment, most of the words of common vocabulary can change their meaning, semantics. It is pointed out that in the English aviation, the terms are translated into Azerbaijani with two, three, four or more meanings and confirmed by examples, namely, phrases or even whole sentences that illuminate one or another meaning of a multi-valued word. Accordingly, in a specific situation, the terminology must be accurate and correctly understood. Polysemy in the English language can create difficulties, but if we understand the essence of the discourse, we can memorize as separate words as whole expressions.
BELARUSIAN LEXICOGRAPHICAL CODIFICATION OF THE FIRST HALF OF THE 20TH CENTURY AND “DICTIONARY OF THE UKRAINIAN LANGUAGE” EDITED BY B. GRINCHENKO: SPECIFICITY OF DESCRIPTIVE METHODS
Authors: Скопненко О. І.
Published: December 2019

The article in a comparative aspect describes the main prescriptive methods of the “Dictionary of the Ukrainian language” edited by Borys Grinchenko (1907–1909) and the most well-known codes of the new Belarusian literary language of the first half of the 20th century: “Belarusian-Russian Dictionary” by M. Baikov and S. Nekrashevich (1925) and “Russian-Belarusian Dictionary” by S. Nekrashevich and M. Baikov (1928). It is stated that the “Dictionary of the Ukrainian language” edited by Borys Grinchenko differs in his prescriptive methods from the Belarusian codes under consideration, in many respects it is more thoroughly and thoroughly thought out. In the dictionary edited by Borys Grinchenko describes the variability and synonymy of units better than in the considered Belarusian ones. Comparison of the specifics of the descriptions of the Ukrainian and Belarusian dictionaries of the 20th century will help identify the characteristic features of the tradition of lexicographical description of vocabulary in two national schools, show ways of establishing prescriptive linguistics of Belarus and Ukraine in the specified period.
Digging up Colonial Roots
Authors: Chacko Xan Sarah
Published: December 2019

The Millennium Seed Bank Partnership (MSBP) at Wakehurst place in West Sussex, England is the largest repository of wild plant seeds in the world. According to their self-published institutional history, the MSBP was created to take on the mantle of global biodiversity conservation at a moment of ecological crisis. I study the bio-politics of the recasting of Kew’s role as arbiter of colonial botanical knowledge to keeper of botanical futures through seed banking. While the MSBP is a part of Kew’s vision to stay at the cutting edge of conservation and environmental governance, its relationship to colonial botany and political economy must also be interrogated in the light of its legacy. I revivify the origin story of the MSBP to show how Kew Gardens’ long tradition of plant extraction, accumulation, and exchange, as well as nationalist zeal motivated by the potential loss of ‘native species,’ were integral to the ‘rebranding’ of Kew as the MSBP.
Review of Infrahumanisms: Science, Culture, and the Making of Modern Non/personhood, by Megan H. Glick
Authors: Vint Sherryl
Published: December 2019

This is a book review.
Transforming Lives through Empathy, Compassion, Societal Well Being and Management Best Practices Case of Akhuwat, Pakistan
Authors: Chaudhry Aamir A. , Khan Khadijah Saeed , Hassan Atif , Amir Irfan
Published: December 2019

How often do we see businesses of modern world really following the principles of stakeholder theory in true letter and spirit, safeguarding the interests of large number of stakeholders not just their customers and also treating society at large as their stakeholder? Are businesses and management practices truly consistent with social contract of organizations with society? The prevalence of business with societal well-being concept is rare despite the fact that world at large is the advocate of societal well-being. The case of Akhuwat Pakistan presents various insights for modern business practitioners; small business models that have question marks with respect to their sustainability in early years can do wonders at later stages and become success case studies if business objectives are linked with social development and entrepreneurial capacity building. Akhuwat is the example where corporate social responsibility and thrust for poverty alleviation is not just a marketing tool to remain alive in popularity contest but the mechanism and inspiration to serve and love humanity. This case study is narrative in its methodology and focuses on key success factors of the organization under study. The rational and social lens application reveals that exploration of best management practices is pertinent for businesses today to replicate them by adopting universalistic management perspective for ultimate success and exaltation.
Is Foreign Direct Investment a Cause of Environmental Degradation in Pakistan? An ARDL Approach to Cointegration
Authors: Hamid Kamran
Published: December 2019

This study has investigated the empirical relationship between FDI and environmental degradation in Pakistan and 43 years of data is used in the study started from 1972 to 2014. Empirical tests show that there exist mix-cointegrating series, so ARDL bounds testing is applied to check the short-long run cointegration among the variables. Results concluded that FDI causes CO2 emissions in long and short-run both. To check the direction of causality between variables, an ARDL Granger test is applied. It proved that FDI and CO2 emissions have bidirectional causality and causing each other from both ways.
Day Dreaming of Highly Effective Dean: An Important Role towards the Success of Higher Educational Institutes (HEI)
Authors: Jamil Muhammad Yousaf
Published: December 2019

A highly effective Dean plays a marvelous role in the success of creating Quality oriented culture as a Professional Leader, Strategic Thinker, Effective Manager of the Faculty, staff and Students and raises the standards of academic quality. After a detailed review of the prevailing literature about an Effective Dean, this article proposes a conceptual framework that will help out in promoting a healthy culture of effectiveness in the community of Deans. Issues like strategic planning, curriculum, facilities and research are also part of the responsibilities of Effective Deans. Daydreaming 'offers a positive,simultaneous effect on task performance. Through a wide-ranging attributes of Effective Dean, the probable model as mentioned in Figure No. 6.1, uncovers the Planning, Professional, Leadership, and Managerial,scholarly and effective teaching capabilities of Deans. Adopting continuous Improvement strategy, getting accreditation of the relevant Programs at national as well as international level are also the key attributes. The model, if implemented successfully can develop Effective Deans who can run their Schools effectively and the culture of Effective Schooling will ultimately lead towards the creation of a successful Higher Education Institute (HEI).
Understanding Local Cable Advertisements for Small Businesses
Authors: Faiz Rafia , Asad Humaira , Paracha Dilawayz , Faiz Rehan Ahmad
Published: December 2019

Consumers’ attitude holds central focus in mainstream research in marketing, with abundant research on consumers’ attitude towards digital and online advertisements. Yet, there is scarce research on local area cable advertisements of small businesses. This paper aims to examine the determinants of consumers’ attitude towards advertisements of local area cable networks. Primary quantitative data from 300 viewers of local area cable channels located in Lahore, Pakistan was collected to examine the hypotheses. Our findings suggest that entertainment and credibility are positively associated with the consumers’ attitude towards local cable advertisements. However, ad perception does not show any significant relation with consumers’ attitude towards local cable advertisements. These results have significant implications for small businesses in crafting effective promotional policies and strategies for approaching their target consumers. By focusing on the entertainment and credibility factor, small businesses can also position their brands in limited budget.